stanford-oval/wikipedia huggingface dataset:
Turun rannikkorykmentti
Toinen maailmansota > Talvisota

Turun lohkon ainoa varsinainen taistelu talvisodassa oli Utön taistelu 14. joulukuuta 1939, jolloin kaksi Neuvostoliiton Itämeren laivaston hävittäjää lähestyi Utön linnaketta ilmeisesti tiedustelemassa ja mahdollisesti myös miinoittamassa. Linnake ampui 31 laukausta saaden osuman toiseen hävittäjään, jossa havaittiin hieman myöhemmin voimakas räjähdys. Tämän jälkeen suomalaiset eivät enää havainneet alusta ja ilmoittivat upottaneensa sen. Hävittäjät ampuivat 8–10 yhteislaukausta, jotka menivät ohi tappioita aiheuttamatta. Myöhemmät talvisodan vaiheet Turun lohkolla jäivät ilmavalvonnan tehtäviin ja lentokoneista laivaväylille pudotettujen miinojen raivaamisen avustamiseen. Lohkon henkilökunnasta lähetettiin joukkoja avuksi Viipurinlahden taisteluihin.
Toinen maailmansota > Välirauha

Ahvenanmaa demilitarisoitiin jälleen talvisodan jälkeen ja sinne rakennetut linnoitteet hävitettiin. Osa Ahvenanmaan tykkikalustosta siirrettiin uusiin asemiin ja niille ryhdyttiin rakentamaan linnakkeita:
Alskär 2/152/45 C
Jungfruskär 3/152/45 C
Berghamn 3/120/45 C
Isokari 3/152/45 C
Turun lohko lakkautettiin ja sen tilalle muodostettiin 1. syyskuuta 1940 Rannikkotykistörykmentti 5, johon liitettiin myös Satakunnan lohkon Kuuskajaskarin ja Reposaaren linnakkeet. Talvisodan puutteita pyrittiin paikkaamaan koulutuksella ja linnakkeiden parantamisella. Myös kalustopuutteita saatiin paikatuksi muun muassa viestikaluston osalta. Rykmentin nimi muutettiin 17. maaliskuuta 1941 Turun rannikkotykistörykmentiksi josta jatkosodan alla muodostettiin 5. rannikkoprikaati sekä Ahvenanmaan puolustusta varten 7. rannikkoprikaati.
Toinen maailmansota > Jatkosota

Välittömästi jatkosodan alkaessa siirtyi 7. rannikkoprikaati Ahvenanmaan saaristoon. Sodan alun merkittävimmäksi tapahtumaksi tuli Bengtskärin taistelu 26.–27. heinäkuuta 1941, jolloin Örön patteri tuki Bengtskärin puolustajia ja Örön sekä Hiittisten alueen miehistä koottiin vastaiskujoukko. Muutoin Neuvostoliiton toiminta alueella rajoittui pääasiassa ilmatoimintaan. 5. rannikkoprikaati siirrettiin 6. marraskuuta 1941 Itä-Karjalaan, jossa siitä muodostettiin Äänisen rannikkoprikaatin runko. Tällöin Saaristomeren alueelle jäi 7. rannikkoprikaati, josta tuli 1. maaliskuuta 1942 Saaristomeren rannikkoprikaati. Prikaatiin kuului myös Hangon ryhmään kuulunut Hiittisten lohko. Prikaatin kokoonpanoksi määrättiin 29. huhtikuuta RTR 7 Saaristomerellä, RTR 17 Ahvenanmaalla, Selkämeren Rannikkovartiosto sekä prikaatijoukot. Neuvostoliiton laivaston ollessa suljettuna Suomenlahden itäpäähän ei rykmenttien esikuntia perustettu ja vain tärkeimmät linnakkeet miehitettiin.
Neuvostoliiton suurhyökkäyksen aikana myös Ahvenanmaalta ja Saaristomereltä siirrettiin yksiköitä itään. Vajeen täyttämiseksi vanhempia ikäluokkia kutsuttiin uudelleen palvelukseen. Suurhyökkäyksen pysäyttämisen jälkeen loppukesästä 1944 ryhdyttiin Ahvenanmaan puolustusta vahvistamaan mahdollisen saksalaisten maihinnousun varalta. Yhteenotoilta vältyttiin, mutta 19. syyskuuta 1944 kolme Suomen alueelta myöhästyneenä lähtenyttä alusta päästettiin Utön linnakkeen ohi Saksan laivaston raskaan risteilijän Prinz Eugenin partioidessa saattajineen lähimmillään kymmenen kilometrin päässä. Utön linnake oli taisteluhälytyksessä saksalaisosaston ohittaessa saaren, ja myös kolmen saksalaisen aluksen tykit oli vastaavasti miehitetty.
Sotien jälkeinen aika

Sotien jälkeen Ahvenanmaalle rakennetut linnoitteet oli jälleen kerran hävitettävä. Saaristomeren rannikkoprikaatin nimi muutettiin 4. joulukuuta 1944 toisen kerran Turun rannikkotykistörykmentiksi. Ahvenanmaa irrotettiin demilitarisoinnin yhteydessä rykmentistä, mutta Hangon rannikkolinnakkeisto ja Pohjanlahden rannikkovartiosto liitettiin siihen, jolloin rykmentin toiminta-alue ulottui Porkkalasta Tornioon Ruotsin rajalle käsittäen 17 000 saarta 1 000 kilometrin levyisellä kaistalla. Turun rannikkotykistörykmentin esikunta oli Turussa, I linnakkeistoon kuului esikunta Korppoossa sekä Utön ja Jungfruskärin miehitetyt linnakkeet ja Bokullan, Alskärin, Lökholman, Lypertön, Kuuskajaskarin sekä Reposaaren vartiolinnakkeet ynnä joitakin Ahvenanmaan linnakkeita, joita ei vielä oltu ehditty hävittää. II linnakkeistoon kuuluivat esikunta Hangossa, miehitetyt Russarön ja Hästö-Busön linnakkeet sekä Bågaskärin, Ändön, Skälön, Jussarön ja Morgonlandetin vartiolinnakkeet. Örö ja Sommarö kuuluivat suoraan rykmentin alaisuuteen erillisinä linnakkeina.
Osana rauhansopimuksen ehtoja Suomi määrättiin raivaamaan merimiinoja Suomenlahdelta 200 aluksen voimin. Tämä vaatimus tuotti suuria vaikeuksia sillä merivoimilla ja rajavartiolaitoksella ei yhteensäkään ollut kuin puolet vaaditusta alusmäärästä, joten vaadittuun määrän pääsemiseksi jouduttiin käyttämään pakko-otettuja hinaajia. Tarvittavan määrän saamiseksi monet hinaajista olivat halkokäyttöisiä satama- tai sisävesihinaajia, joiden avomerikelpoisuus oli kyseenalainen. Rannikkotykistö miehitti Raivaajalaivaston seitsemästä raivaajaosastosta neljä Turun rannikkotykistörykmentin muodostaessa valtaosan V raivaajaosaston miehistöstä.
Sotien jälkeinen aika > 1950- ja 1960-luvut

Turun rannikkotykistörykmentin nimi muutettiin 1. joulukuuta 1952 Rannikkotykistörykmentti 2:ksi ja samalla II linnakkeisto erotettiin erilliseksi joukko-osastoksi. Rykmentistä erotettiin myös Örön ja Sommarön linnakkeet ja uusi moottoroitu rannikkotykistöpatteri perustettiin Uudenkaupungin Janhuaan. Utön ja Kuuskajaskarin linnakkeet toimivat rykmentin koulutuslinnakkeina, joiden lisäksi koulutusta annettiin myös Turussa ja Janhualla. Nimi muuttui 1. tammikuuta 1957 kolmannen kerran Turun rannikkotykistörykmentiksi. Raskaat hajaryhmitetyt rannikkotykit säilyivät edelleen rannikkotykistön runkona, merkittävin muutos oli 152/45 C -kaluston muuttaminen 152/50 T -malliksi. Vuoteen 1970 mennessä Utön, Örön (liitettiin takaisin rykmenttiin 1969) ja Gyltön linnakkeet oli varustettu 152/50 T -kalustolla. Kevyiksi tykeiksi tuli 76 ItK/31 ja Örön 2/305/52 O -patteri pidettiin edelleen käytössä. Ilma- ja lähitorjunta perustui pitkälti toista maailmansotaa edeltävään kalustoon. Tulenjohtomenetelmiä kuitenkin kehitettiin ja tutkien käyttö aloitettiin. Rykmentillä oli yhteysaluksena käytössä yhteysalus Pansio pienempien alusten ohella.
Sotien jälkeinen aika > 1970-luvulta 1990-luvulle

Aseistuksen osalta rannikkotykistössä kevyeksi tykiksi tulivat tornikanuuna 100 TK ja raskaampi 130 TK otettiin vanhemman 152/50 T:n rinnalle. Meritorjuntaohjuspatteri muodostettiin itsenäiseksi perusyksiköksi Turun rannikkorykmentissä vuonna 1995 ja myös ilmatorjunta-aseistusta uusittiin. Viestiliikenteessä sanomalaiteverkkoon siirtyminen oli suurin muutos. Gyltö otettiin käyttöön alokaskoulutuslinnakkeena 1967 Utön ja Örön jäädessä aliupseeri- ja erikoiskurssikoulutukseen. Rykmentin nimi muuttui 1990 Turun rannikkorykmentiksi, jolla nimellä rykmentti jatkoi aina lopettamiseensa vuoteen 1998 asti. Janhuassa (Psto/TurRtR) toiminta loppui 1989 lopussa. lähde? Koulutus Kuuskajaskarissa loppui 1997. Rykmentin aluskalustoon saatiin yhteysalus Parainen 1980 ja miinalautta Pyhäranta 1992.
Utön linnakkeen viimeiset päälliköt olivat:
kapteeni/majuri (1985) (Kyösti) Juhani Lakio 1983–1985
yliluutnantti Seppo Salonen (s. 1958) 1986–1988
majuri Pertti Siivonen 1988–1990
majuri Matti Vainionpää 1990–1992
majuri Pasi Staff (1963–2019) 1992–1995
majuri Vesa Ranki (s. 1953) 1995–1998
Perinteet

Turun rannikkorykmentin ikä lasketaan Turun lohkon perustamisesta 10. syyskuuta 1939. Turun rannikkotykistörykmentti sai oman lipun Puolustusvoimien lippujuhlapäivänä 1958, rykmentin kunniamarssi on Karl Collanin säveltämä Suomalainen veljeslaulu. Rykmentin perinnejoukko-osasto on Laatokan Rannikkotykistörykmentti 3, jonka perinteet määrättiin Turun rannikkotykistörykmentille 1949.
Turun rannikkorykmentin nimet

Turun lohko (TLo) – 10.9.1939–31.8.1940
Rannikkotykistörykmentti 5 (RT 5) – 1.9.1940–16.3.1941
Turun rannikkotykistörykmentti (TRT) – 17.3.1941–15.6.1941
5. rannikkoprikaati (5.RPr) – 16.6.1941–6.11.1941
7. rannikkoprikaati (7.RPr) – 7.11.1941–28.2.1942
Saaristomeren rannikkoprikaati (SaarRPr) – 1.3.1942–3.12.1944
Turun rannikkotykistörykmentti (TRT) – 4.12.1944–30.11.1952
Rannikkotykistörykmentti 2 (RT 2) – 1.12.1952–31.12.1956 Huom. ennen toista maailmansotaa Rannikkotykistörykmentti 2 oli Viipurin rannikkotykistön nimi
Turun rannikkotykistörykmentti (TurRtR) – 1.1.1957–31.12.1989
Turun rannikkorykmentti (TurRR) – 1.1.1990–30.6.1998
Turun rannikkorykmentin komentajat

Everstiluutnantti Lennart Hannelius, 10.9.1939–16.12.1939
Everstiluutnantti Niilo Heiro, 17.12.1939–14.6.1940
Eversti Taavi Kainulainen, 15.6.1940–9.3.1942
Eversti Niilo Heiro, 10.3.1942–3.12.1944
Kenraalimajuri Eino Järvinen, 4.12.1944–30.4.1945
Eversti Taavi Kainulainen, 1.5.1945–11.4.1955
Eversti Martti Miettinen, 12.4.1955–17.2.1956
Eversti Väinö Karvinen, 18.2.1956–9.7.1960
Eversti Veikko Hassinen, 10.7.1960–29.9.1966
Eversti Aarre Kurki, 30.9.1966–22.10.1968
Eversti Yrjö Pohjanvirta, 23.10.1968–21.5.1977
Eversti Pentti Aulaskari, 22.5.1977–1.10.1979
Eversti Jukka Karvinen, 2.10.1979–30.9.1985
Eversti Olavi Simola, 1.10.1985–31.1.1990
Everstiluutnantti Ilmari Heinonen, 1.2.1990–31.5.1990
Eversti Risto Sinkkonen, 1.6.1990–29.2.1992
Eversti Juhani Haapala, 1.3.1992–28.3.1996
Eversti Pertti Malmberg, 29.3.1996–30.6.1998
Aiheesta muualla

Rannikon puolustaja -lehden artikkeli Saaristomeren meripuolustusalueen perustamisesta
152/45 C
152/50 T Kuuskajaskarissa.
JYP Entertainment

| JYP Entertainment |
| --- | --- |

Tunnuslause:  "Leader in Entertainment"
Perustettu:  1997
Perustaja:  J. Y. Park
Toimitusjohtaja:  Jung Wook (2011–)
Kotipaikka:   Etelä-Korea
Toimiala:  Viihdeteollisuus
Henkilöstö:  235
Tytäryhtiöt:  Studio J
Kotisivu:  www.jype.com
Infobox OKVirheellinen NIMI-arvo: 
JYP Entertainment Corporation (kor. JYP 엔터테인먼트, JYP Enteoteinmeonteu) on eteläkorealainen levy-yhtiö, jonka perusti Park Jin-young vuonna 1997. Yhtiö on saanut nimensä perustajansa mukaan. JYP Entertainment on myös yksi suurimmista levy-yhtiöstä Etelä-Koreassa. "Kolmen suuren" joukosta JYP oli ainoa, joka säilyi blue chip -yhtiönä kilpailevien SM Entertainmentin ja YG Entertainmentin laskettua tavallisiksi keskisuuriksi yhtiöiksi.
Yhtiön kuuluisimpiin artisteihin ja yhtyeisiin kuuluu muun muassa 2PM, Twice, Day6 sekä Stray Kids.lähde? Entisiä yhtiön artisteja ovat Wonder Girls, g.o.d ja Got7.
Historia > 1997–1999: Perustaminen ja ensimmäisen sukupolven k-pop artistit

JYP Entertainmentin perusti laulaja ja lauluntuottaja J. Y. Park vuonna 1997. Yhtiön alkuperäinen nimi oli Tae-Hong Planning Corporation, mutta se vaihtoi nykyiseen nimeensä JYP Entertainment vuonna 2001. Yhtiön ensimmäinen artisti oli naissolisti Pearl, joka aloitti yhtiössä 1997.
Historia > 2000–2009: Suosion saavuttaminen ja toisen sukupolven k-pop artistit

Rainista tuli joulukuussa 2000 JYP Entertainmentin harjoittelija. Rain debytoi kaksi vuotta tämän jälkeen. Rainista tuli ensimmäinen eteläkorealainen solisti, josta tuli suosittu myös ulkomailla. Myöhemmin Rain perusti tytäryhtiönsä J. Tune Entertainment.
Yhtiön ensimmäinen yhtye Noel, joka oli nelihenkinen poikaryhmä, debytoi 27. joulukuuta 2002. Yhtye ei kuitenkaan menestynyt. Vuonna 2004 g.o.d-niminen yhtye allekirjoitti sopimuksen JYP Entertainmentin kanssa, ja siitä tuli osa yhtiötä.
2000-luvulla yhtiössä debytoivat muun muassa Noel, Park Jiyoon, Byul, One Two, Ryanga Rhanga ja Ivy.
JYP Entertainment lanseerasi maaliskuussa 2006 tyttöryhmän Wonder Girls. Wonder Girlisistä tuli erittäin suosittu, ja se oli ensimmäinen korealainen ryhmä, joka pääsi Billboardin Hot 100-listalle. "Nobody" single oli kova hitti. Suuren suosionsa ansiosta, Wonder Girls teki sopimuksen Jonas Groupin kanssa. Wonder Girls toimi lämppärinä Jonas Brothersien maailmankiertueellalähde?.
Vuonna 2008 alkoi tosi-TV-sarja Hot Blood Men, jossa kilpaili kaksi poikaryhmää vastaikkain siitä, kumpi pääsisi debytoimaan. Voittajaryhmä One Day jaettiin kahteen ryhmään: 2AM ja 2PM. Ryhmät debytoivat samana vuonna.
Historia > 2010–2020: Kolmannen sukupolven k-pop artistit

Yhtiö laajentui vuonna 2010. J. Tune Entertainmentista tuli osa JYP Entertainmentia. KMP Holdings perustettiin, ja JYP oli osana siinä parin muun levy-yhtiön kanssa. Tytäryhtiö AQ Entertainment perustettiin hieman myöhemmin, ja se debytoi kiinalais-korealaisen tyttöryhmän Miss A.lähde?
Tytäryhtiö JYP Creative perustettiin marraskuussa 2011 Yhdysvaltoihin ja J. Y. Park sijoitti siihen noin 1.2 miljoonaa dollaria. Vuosi perustamisen jälkeen, tytäryhtiö kärsi kuitenkin 1.5 miljoonaan dollarin nettotappiot. Tämä johti siihen, että tytäryhtiö suljettiin.lähde? Samana vuonna debytoi tyttöduo 15&, joka koostui K-pop stars -ohjelman voittajasta Park Jiministä ja Star King -ohjelman kilpailijasta Baek Yerinistä.
JYP Pictures allekirjoitti 2012 sopimuksen China Eastern Performing Arts Groupin kanssa. He tuottivat yhdessä elokuvan Hold Your Hand, jossa esiintyi JYP Entertainmentin näyttelijöitä. Tytäryhtiö AQ Entertainment lopetti samana vuonna, ja tyttöryhmä Miss A siirtyi JYP Entertainmentin alaisuuteen.
Joulukuussa 2013 J. Tune Entertainmentista tuli virallisesti osa JYP Entertainmentia.
Vuonna 2014 debytoi JYP Entertainmentin poikaryhmä Got7.
Tytäryhtiö Studio J perustettiin 2015, ja sen ensimmäinen artisti oli G Soul. Tyttöryhmä Twice koottiin samana vuonna Sixteen -nimisen tosi-TV-sarjan avulla. Twice saavutti suosion nopeasti. Poikabändi Day6 debytoi Studio J:n alaisuudessa 7. syyskuuta 2015.
JYP Entertainmentista tuli alkuvuonna 2018 Etelä-Korean toiseksi suurin levy-yhtiö.
Elokuussa 2018 yhtiöstä tuli markkina-arvoltaan suurin K-pop yhtiö.
Vuonna 2018 debytoi Stray Kids-yhtye, joka koottiin samannimisen tosi-TV-sarjan kautta.
Viisihenkinen tyttöryhmä Itzy debytoi 12. helmikuuta 2019.
Vuonna 2019 yhtiö kertoi muutoksista näyttelijöiden managerointiin ja tekevänsä sen yhdessä NPIO Entertainmentin kanssa, jonka johdossa on JYP:n varajohtaja Pyo Jong Rok.
Nizi Project -tosi-tv-ohjelman perusteella valittiin jäsenet NiziU-ryhmään, joka teki debyyttinsä vuonna 2020.
Yhtiö solmi strategisen sopimuksen Republic Recordsin kanssa helmikuussa 2020. Sopimuksen myötä Republic edustaa Twice-yhtyettä Yhdysvalloissa.
Historia > 2021–nykyhetki

Got7-yhtyeen seitsemänvuotinen sopimus JYPE:n kanssa päättyi tammikuussa 2021. Yhtyeen jäsenet ovat kertoneet aikovansa jatkaa yhdessä, mutta jäsenet ovat tehneet sopimuksensa eri yhtiöille.
Heinäkuussa 2021 yhtiö kertoi uuden tyttöryhmän debytoivan helmikuussa 2022.
Yhtiö kertoi myös Nizi Projectin toisesta kaudesta.
Marraskuussa 2021 yhtiö kertoi uudesta yhtyeestä Xdinary Heroes. Yhtyeen debyyttisingle "Happy Death Day" julkaistiin joulukuussa 2021.
Tammikuussa 2022 yhtiö kertoi uuden seitsemänhenkisen tyttöryhmän olevan nimeltään Nmixx: yhtyeeseen viitattiin väliaikaisella nimellä JYPn ennen nimen julkaisua. Nmixx debytoi singlealbumillaan Ad Mare helmikuussa.
Vuonna 2022 JYP on laajentanut yhteistyösopimusta Republic Recordsin kanssa. Twicen lisäksi Itzy ja Stray Kids ovat Yhdysvalloissa Republicin edustamia.
Kriteerit ja artistisuhteet

K-Pop -yhtiöillä on omat kriteerinsä yhtiön artistien valitsemiselle. Tyypilliset kriteerit ovat laulutaidot, visuaalinen ilme tai pidettävä persoonallisuus. JYP -yhtiö pitää sen perustajan mukaan kolmena tärkeimpänä rehellisyyttä, vilpittömyyttä ja vaatimattomuutta.
JYP Entertainmentin Park Jin-young on haastattelussa kertonut pitävänsä artistiensa terveyttä ja hyvinvointia ensisijaisena, joka eroaa joistakin muista yhtiöistä. Yhtiö jakaa tulot lähes tasan artistiensa kanssa.
Parkin mukaan hän ei työskentele henkilölle, joka ei ole kunnollinen ja rehellinen: hän haluaa yrityksensä olevan arvojen mukaan liittyvä yhteisö kuin taloudellisesti liittyvä yhteisö. Yhtiöllä on pisin koulutusohjelma viihdeyritysten joukossa.
Artistien on ymmärrettävä arvot ja rajojen ylittäminen tarkoittaa että artistin on lähdettävä yhtiöstä. Myös muita syitä on yhtiöstä lähtemiseen on ollut mutta yhtiö ei periaatteenaan kerro näistä: kertominen haittaisi näiden imagoa ja heidän toivotaan menestyvän myös yhtiön ulkopuolella.
Nykyiset artistit > Yhtyeet

Yhtiön yhtyeet:
| Nimi | Jäsenet | Entiset jäsenet | Aloitusvuosi |
| --- | --- | --- | --- |
| 2pm | Jun. K, Nichkhun, Taecyeon, Wooyoung, Junho ja Chansung | Jaebeom (Jay Park) | 2008– |
| JJ Project | JB ja Jinyoung (Got7) |  | 2012– |
| Got7 | Mark, JB, Jackson, Jinyoung, Youngjae, BamBam ja Yugyeom | Yhtyeen seitsemänvuotinen sopimus JYPE:n kanssa päättyi tammikuussa 2021. | 2014–2021 |
| Twice | Nayeon, Jeongyeon, Momo, Sana, Jihyo, Mina, Dahyun, Chaeyoung ja Tzuyu |  | 2015– |
| Stray Kids | Bang Chan, Lee Know, Changbin, Hyunjin, Han, Felix, Seungmin ja I.N | Woojin (2017—2019) | 2017– |
| Itzy | Yeji, Lia, Ryujin, Chaeryeong ja Yuna | Pink Lily (2019—2023) | 2019– |
| NiziU | Mako, Rio, Maya, Riku, Ayaka, Mayuka, Rima, Miihi, Nina |  | 2020– |
Nykyiset artistit > Yhtyeet > Alaryhmät

| Nimi | Jäsenet | Aloitusvuosi |
| --- | --- | --- |
| Jus2 | JB ja Yugyeom (Got7) | 2019– |
| 3racha | CB97 (Bang Chan), SpearB (Seo Changbin) ja J.one (Han Jisung) (Stray Kids) | 2017– |
Nykyiset artistit > Sooloartistit

| Nimi | Aloitusvuosi |
| --- | --- |
J. Y. Park: 1992–
Yubin (ent. Wonder Girls -jäsen): 2007–
Jang Wooyoung (2pm): 2008–
Jun. K (2pm): 2008–
Lee Junho (2pm): 2008–
Hwang Chansung (2pm): 2008–
Nichkhun (2pm): 2008–
Jackson Wang (Got7): 2012–
Nykyiset artistit > Studio J artistit

Tytäryhtiö Studio J:n artistit.
Nykyiset artistit > Studio J artistit > Bändit

| Nimi | Jäsenet | Entiset jäsenet | Aloitusvuosi |
| --- | --- | --- | --- |
| Day6 | Jae, Sungjin, Young K, Wonpil ja Dowoon | Junhyeok | 2015– |
Nykyiset artistit > Studio J artistit > Sooloartistit

| Nimi | Aloitusvuosi |
| --- | --- |
Nakjoon: 2013–
Nykyiset artistit > New Creative Content Entertainment artistit > Yhtyeet

| Nimi | Jäsenet | Aloitusvuosi |
| --- | --- | --- |
| Boy Story | Hanyu, Zihao, Xin Long, Zeyu, Ming Rui ja Shuyang | 2018– |
Nykyiset artistit > JYPE Japan Inc/Sony Music Japan

| Nimi | Jäsenet | Aloitusvuosi |
| --- | --- | --- |
| NiziU | Mako, Rio, Maya, Riku, Ayaka, Mayuka, Rima, Miihi ja Nina | 2020– |
Entisiä artisteja

JYP Entertainmentin entisiä yhtyeitä ovat Noel, g.o.d, Miss A, Wonder Girls, 2am ja 15&. Entisiä sooloartisteja ovat Pearl, Byul, Rain, Lim Jeonghee, San E, Joo, G Soul, Jeon Somi, Park Jimin, Baek Yerin ja Baek A Yeon.
Tuottajat

| 0 | 1 | 2 |
| --- | --- | --- |
| Tuottajat J. Y. Park "The Asiansoul"  Armadillo  Frants  Hong Ji-sang  Dr.JO  Honey Pot Cho Hyun-kyung  Park Yong-woon  Joohyo  Toyo  Woo Rhee (Rainstone)  Tigersoul  Garden  Jamie  Lee Hae Sol  Kim Mong E  Versachoi  HotSauce Yang Jeong-sik  Lee Dal  Kobee  Jowul of Princess Disease  Kim Seung-soo  Min Lee (collapsedone)  Noday  Paul Thompson (Marz)  Ragoon IM  Sim Eun-jee  Song Ji-wook  Raphael  Tommy Park  Jun.K  Junho  Wooyoung  CB97 (Bang Chan)  SpearB (Seo Changbin)  J.one (Han Jisung) | Laulaja-lauluntekijät Jun.K  Junho  Nichkhun  Wooyoung  Chansung  Defsoul (JB)  Jackson  Jinyoung  Ars (Choi Young-jae)  BamBam  Yugyeom  Mark  Yubin  Hyerim  Young K  Jae  Sungjin  Wonpil  Dowoon  Nayeon  Jeongyeon  Momo  Sana  Jihyo  Mina  Dahyun  Chaeyoung  Tzuyu  CB97 (Bang Chan)  SpearB (Seo Changbin)  J.one (Han Jisung)  Lee Know  Hyunjin  Felix  Seungmin  I.N | Koreografit Jonte' Moaning  Lia Kim  hyojin-lee-yong  Park Nam-yong  Tomoya Minase  WooNg (Kim Hyungwoong) |
Yhtiön perustaja J. Y. Park (Park Jin-young) kuvattuna vuonna 2010.
Wonder Girls vuonna 2008.
2pm vuonna 2011.
Got7 vuonna 2019.
Twice vuonna 2018.
Stray Kids vuonna 2019.
Tutkaenkeli

Tutkaenkeli on tutka-alan operaattoreiden ammattikielenkäyttöön vakiintunut sana. Se on tutkassa havaittu kaiku, jonka aiheuttaja usein jää selvittämättä, vaikka se olisi sellaisessa paikassa, jossa sen pitäisi olla havaittavissa silminkin.
Tutkaenkeleitä aiheuttavat esimerkiksi lintu- ja hyönteisparvet. Kääriäisperhoset voivat varautua sähköisesti, hohtaa valoa ja näkyä tutkassa. Yksittäiset linnutkin näkyvät tutkissa. Ilmassa voi olla silmin näkymättömiä ionisoitumia tai radioaaltoja heijastavia pilviä. Ilmakehän pyörteistä ja paikallisista ilman tiheyseroista syntyy epäjatkuvuuskohtia, jotka toimivat tutkamaalin tavoin ja jopa täyttävät liikkuvan maalin kriteerit.
Sopivat ilmakehän inversiokerrokset saattavat aiheuttaa radioaaltojen etenemiselle edullisen, kanavoivan tutkasään, joka mahdollistaa hyvin kaukaakin tulevien kaikujen vastaanoton. Tällöin voidaan nähdä heijastus lentävästä tai maassa olevasta kohteesta, joka on tutkan normaalikantaman ulkopuolella.
Antti Tuomainen

| Antti Tuomainen |
| --- | --- |
 Antti Tuomainen Turussa 2013
Henkilötiedot
Syntynyt: 1971 Helsinki
Kansalaisuus:  suomalainen
Ammatti:  kirjailija
Kirjailija
Tuotannon kieli: suomi
Tyylilajit:  rikoskirjallisuus, musta huumori
Esikoisteos:  Tappaja, toivoakseni (2006)
Palkinnot
 Vuoden johtolanka (2011) teokselle Parantaja The Petrona Award (2020) teokselle "Pikku Siperia" 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Antti Tuomainen (s. 1971 Helsinki) on suomalainen kirjailija, jonka teoksissa yhdistyvät rikoskirjallisuus ja musta huumori. Syksyyn 2023 mennessä hänen kirjojaan oli julkaistu yli 30 maassa ja hän on kansainvälisesti yksi Suomen luetuimpia kirjailijoita.
Koulutukseltaan hän on filosofian ylioppilas.
Ura > Ura sisällöntuottajana

Tuomainen opiskeli lukion jälkeen pari vuotta englantilaista filologiaa, vapaa-ajallaan hän kirjoitti runoja. Opintojen ohella hän alkoi työskennellä copywriterina.
Kaikkiaan hän toimi mainosalalla 12 vuotta, muun muassa Bob Helsinki -mainostoimistossa.
Seitsemän copywriter-vuoden jälkeen hän irtisanoi itsensä kirjoittaakseen esikoisromaaninsa. Kirjan ilmestyttyä hän palasi Bob Helsinkiin, mutta sai potkut yt-neuvotteluissa ja alkoi kirjoittaa Parantaja-romaaniaan.
Hän on toiminut myös vapaana toimittajana ja avustanut muun muassa Image-lehteä. Hän teki töitä myös elokuva- ja tv-käsikirjoittajana.
Hän on osuuskuntamuotoisen kustantamo Crime Timen perustajajäsen.
Syksyllä 2023 Tuomainen aloitti Apu-lehden kolumnistina.